Karl Michahelles

Karl Georg Christian Wilhelm Michahelles, nado o 5 de maio de 1807 en Núremberg, e finado o 15 de agosto de 1834 en Nauplia, Grecia, foi un médico e zoólogo alemán, especializado en ornitoloxía e herpetoloxía.

 Traxectoria 
Desde 1827 estudou medicina na Universidade de Múnic, onde coñeceu ao naturalista Lorenz Oken.

En 1831 recibiu o seu doutoramento en Medicina e Cirurxía coa tese "Das Malo Di Scarlievo in Historischer Und Pathologischer Hinsicht".Saecular-Feier der Naturhistorischen Gesellschaft in Nürnberg 1801-1901 Google Books by Naturhistorische Gesellschaft Nürnberg.

Michahelles viaxou moito a Dalmacia, Iliria e Croacia e contribuíu de forma moi importante ao coñecemento da fauna aviaria destas rexións.

Entre as especies mediterráneas que identificou, pódense citar a Sitta neumayer, especie de paseriforme da familia dos sítidosGBIF Sitta neumayer Michahelles, 1830. e o urodelo Pleurodeles waltl, da familia dos salamándridos.GBIF Pleurodeles waltl Michahelles, 1830.

Faleceu a causa dunha disentería, á idade de 27 anos, en Nauplia, Grecia, cidade onde practicou a medicina e estudou a vida salvaxe.

 Algunhas publicacións 
 Ueber einige dalmatinische Vertebraten. En: Isis, 1830. p. 809—820.Bibliotheca historico-naturalis: Verzeichniss der Bücher ... por Wilhelm Engelmann.
 Neue südeuropäische Amphibien. En: Isis von Oken, XXIII, Leipzig 1830, pp. 189–195, pp. 806–809.Bibliotheca historico-naturalis: Verzeichniss der Bücher ... por Wilhelm Engelmann.

 Especie dedicada 
Unha especie de gaivota, Larus michahellis foille dedicada en 1840 por Johann Friedrich Naumann.''Larus michaellis en oiseaux-birds.com , .

 Abreviatura 
A abreviatura Michaelles emprégase para recoñecer a  como autoridade na descrición e taxonomía en zooloxía.

 Notas 

Categoría:Científicos de Alemaña
Categoría:Zoólogos de Alemaña
Categoría:Nados en 1807
Categoría:Nados en Núremberg
Categoría:Finados en 1834
Categoría:Alumnos da Universidade de Múnic
Categoría:Ornitólogos de Alemaña